alexandrainst/scandi-wiki huggingface dataset:
Ankenesstrand

Ankenesstrand er ein forstad til byen Narvik i Narvik kommune i Nordland fylke. Ankenesstrand ligg på sørsida av Beisfjorden, om lag sju kilometer sørvest for byen Narvik. I 2001 var det om lag 3 300 ibuarar i Ankenesstrand. Statistisk Sentralbyrå reknar Ankenesstrand som ein del av tettstaden Narvik.

Ankenesstrand var kommunesenter i den tidlegare landkommunen Ankenes, ein kommune som  i 1974 vart slått saman med Narvik kommune. Forstaden er bygd ut langs ei lang landskråning opp mot Ankenesfjellet, skråninga strekker seg heilt frå Emmenestangen i vest til Millerjordnes i aust, der E6 kryssar Beisfjorden over Beisfjordbrua.

E6 er hovedåra gjennom Ankenesstrand. Vegen går langs strandkanten mot Beisfjorden heile strekninga gjennom Ankenesstranda. Tidlegare gjekk E6 gjennom det tettast bebygde Ankenesstrand, gjennom etappevise utbyggingar på 1980-talet vart ny veglinje lagt langs strandkanten av Beisfjorden.

Ankenes kyrkje er ei åttekantkyrkje som vart reist på Ankenesstranda i 1842.

Kjelder
Denne artikkelen bygger på «Ankenesstrand» frå ,  den 15. oktober 2013.  
 

Busetnader i Narvik
Utgåtte tettstader
Cime du Gélas

Cime du Gélas er ein 3 143 meter over havet høg fjelltopp i Kystalpane, på grensa mellom Frankrike og Italia. Toppen er den høgste i Mercantour nasjonalpark. Fjellet har to toppar, skilt frå kvarandre av eit lite skard. Nordtoppen er den høgste, på denne har italienske prestar bygt ein kross.

Geologisk er fjellet ein del av Argentera-massivet som består av gneis, med innslag av granitt.

Ein italiensk adelsmann, Paolo di Saint-Robert, skal ha vore den fyrste til topps, han kleiv opp sommaren 1864.

Kjelder
Denne artikkelen bygger på «Cime du Gélas» frå ,  den 15. oktober 2013.  
Denne artikkelen bygger på «Cime du Gélas» frå ,  den 15. oktober 2013.  
 

Fjell i Alpane
Fjell i Frankrike
Fjell i Italia
Ryfylke prosti

Ryfylke prosti er eit tenestedistrikt i Stavanger bispedømme i Den norske kyrkja. Frå 2013 har prosten sete i Hjelmeland.

Sokn i Ryfylke prosti		
Sauda kommune
Sauda sokn
Suldal kommune
Suldal sokn
Sand sokn
Erfjord sokn
Jelsa sokn
Hjelmeland kommune
Hjelmeland sokn
Årdal sokn
Fister sokn
Strand kommune
Strand sokn
Jørpeland sokn

Historikk		
Ryfylke prosti har røter mellomalderen, og har fått grensene endra fleire gonger. Før 1848 femna det om sokna Sauda, Suldal, Sand, Jelsa, Hjelmeland, Årdal, Fister, Sjernarøy, Nedstrand, Imsland, Vikedal, Sandeid, Vats, Skjold, Tysvær og Røldal.
I 1848 vart Tysvær overflytt til Karmsund prosti.
I 1858 vart Skjold og Vats òg flytte til Karmsund prosti.
I 1862 vart Røldal overført til Hardanger og Voss prosti i Bjørgvin bispedømme.
I 1988 vart Sjernarøy og sokna i Hjelmeland kommune flytt til Hetland prosti, men til gjengjeld vart Tysvær og Bokn kommunar tilførte frå Karmsund prosti. Året etter vart namnet endra til Nordre Ryfylke prosti, samstundes som Hetland prosti skifta namn til Søre Ryfylke
I 2002 tilkom Ølen kommune (sokna Ølen, Bjoa og Vikebygd) som vart overført frå Sunnhordland prosti i Bjørgvin bispedømme.
I 2006 vart Tysvær og Bokn kommunar flytt tilbake  til Karmsund (Haugesund) prosti.
I 2013 vart Nordre Ryfylke og Søre Ryfylke slegne saman, og namnet Ryfylke prosti vart teke opp att. Vindafjord kommune følgde ikkje med, men gjekk til Haugesund (Haugaland) prosti, og med det fekk Ryfylke prosti dei noverande grensene.
I 2020 vart Forsand ein del av Sandnes kommune, og soknet vart overført til Sandnes prosti.

Sjå òg		
 Kyrkjer i Noreg etter kommune

Kjelder

Bakgrunnsstoff
 Nettstaden til Den norske kyrkja

Prosti i Stavanger bispedømme
Hidra kommune

Hidra kommune (Hitterø herred) var ein kommune i Vest-Agder fylke, oppretta i 1893 og avvikla i 1964. Området er no sørvestre delen av Flekkefjord kommune.

I tillegg til sjølve Hidra femnde kommunen 55 mindre øyer og fastlandet innom nord- og vestover til Sira-dalen og austover til  Stolsfjorden. Samla flatevidd var 89,64 km², med 66,81 km² på fastlandet.  Kommunen grensa til Sokndal, Lund, Nes og Vanse kommunar. Av tettbygde stader i kommunen var Kirkehamn og Rasvåg på Hidra og Åna-Sira (austre luten, den vestre ligg i Sokndal kommune i Rogaland) og Abelnes på fastlandet.

Kommunen hadde same utstrekkinga som Hidra sokn i Den norske kyrkja hadde då. Det meste av området på fastlandet er sidan overført til Flekkefjord sokn.

Kommunesoge 
Kommunen vart oppretta 8. oktober 1893 ved at Nes og Hidra kommune vart delt i to, og Nes og Hidra vart eigne kommunar. Ved skipinga budde det 2075 personar i Hidra kommune. 1. januar 1965 vart Hidra, Nes, Flekkefjord by, Gyland og Bakke (minus Øksendal) slått saman til ein kommune som fekk namnet Flekkefjord kommune. Ved samanslåinga budde det 1277 personar i Hidra.

Referansar

Bakgrunnsstoff 
 Hidra kommune. Møtebok for formannskap og kommunestyre (1888-1906) - Skanna møteprotokoll
 Hidra kommune. Møtebok for formannskap og kommunestyre (1906-1921) - Skanna møteprotokoll
 SSB: Folketellingen 1. november 1960 : tellingsresultater : tilbakegående tall : prognoser : : 1042 Hidra
 

Historie i Flekkefjord
Tidlegare kommunar i Vest-Agder
Skipingar i 1893
Nedleggingar i 1964
Regjeringa Solberg

Regjeringa Solberg var Noregs regjering frå 16. oktober 2013 til 14. oktober 2021 med statsminister Erna Solberg som regjeringssjef. Regjeringa tiltredde etter den borgarlege valsigeren ved stortingsvalet i 2013, og fekk eit fornya parlamentarisk fleirtal bak seg etter stortingsvalet 2017.

I byrjinga gjekk regjeringa ut frå Høgre (H) og Framstegspartiet (Frp). Ho vart også kalla Høgre–Frp–regjeringa og den «blåblå» regjeringa, og baserte seg på ein samarbeidsavtale med Venstre (V) og Kristeleg Folkeparti (KrF). Den 17. januar 2018 vart regjeringa utvida med Venstre og vart då kalla den «blågrøne» regjeringa. Den 22. januar 2019 vart regjeringa utvida med Kristeleg Folkeparti. Dimed vart Solberg-regjeringa den første borgarlege fleirtalsregjeringa sidan 1985. 

24. januar 2020 gjekk Frp ut av regjeringa, og vart det første partiet i Noregs historie som har forlate ei sitjande regjering. Regjeringa held fram som mindretalsregjering og styrer på grunnlag av Granavolden-erklæringa, som var utarbeidd i 2019 av dei fire borgarlege partia.

Samansetnad 
I statsråd 16. oktober klokka 10 vart statsrådane i regjeringa Solberg utnemnde: Fordeling av ansvarsområde vart gjort i statsråd 16. oktober klokka 12.
I tabellen er statsrådane ført opp med departementsnamn slik desse er etter endringane 24. januar 2020.

Kommentarar

Sjå òg 
Fylkesreformene til Solberg-regjeringa

Kjelde 
Denne artikkelen bygger på «Regjeringa Solberg» frå ,  den 16. oktober 2013.

Referansar

Bakgrunnsstoff
 Avtale mellom Venstre, Kristeleg Folkeparti, Framstegspartiet og Høgre . 
 Regjeringsplattform mellom Høgre og Framstegspartiet 

 
Solberg
Solør, Vinger og Odal prosti

Solør, Odal og Vinger prosti er eit tenestedistrikt i Hamar bispedømme i Den norske kyrkja, med prostesete på Kongsvinger. Geografisk fell det saman med Glåmdalsregionen.

Historikk
Prostiet vart oppretta i 1855 ved frådeling av Øvre Romerike prosti. Det heitte då Solør og Odal prosti. 1868 vart nordre Solør (Våler og Åsnes prestegjeld) overført til det då nyoppretta Sør-Østerdal prosti. I 1922 vart også søre Solør (Hof, Grue og Brandval prestegjeld) fråskilt, då Solør prosti vart oppretta, og det attverande prostiet skifta namn til Vinger og Odal prosti. Brandval vart flytta tilbake i 1990. I 2013 fekk prostiet igjen sine opphavlege grenser, då det vart utvida med nedlagde Solør prosti, men fekk det noverande namnet Solør, Vinger og Odal prosti.

Kongsvinger kommune
Vinger sokn
Austmarka sokn
Brandval sokn
Eidskog kommune
Eidskog sokn
Vestmarka sokn
Sør-Odal kommune
Strøm sokn
Ullern sokn
Oppstad sokn
Nord-Odal kommune
Sand sokn
Mo sokn
Grue kommune
Grue sokn
Grue Finnskog sokn
Åsnes kommune
Åsnes sokn
Gjesåsen sokn
Åsnes Finnskog sokn
Hof sokn
Arneberg sokn
Hof Finnskog sokn
Våler kommune
Våler sokn
Gravberget sokn

Kjelde

Sjå òg:		
 Kyrkjer i Noreg etter kommune		
 Nettsida til Den norske kyrkja	

Hamar bispedømme
 
Prosti i Noreg
Hedmark fylke
Bart van der Leck

Bart Anthony van der Leck () var ein nederlandsk målar, designar og keramikar, fødd i Utrecht.

Liv og gjerning
Etter å ha vorte utdanna til glasmålar, studerte Leck på Rijksschool voor Kunstnijheid. Frå 1900 til -04 studerte han vidare ved Rijksakademie van beeldende kunsten i Amsterdam. Dei arbeida han laga i tida etter hundreårsskiftet syner påverknad frå impresjonismen.

I 1917 danna Leck, saman med Piet Mondrian, Theo van Doesburg og andre, grupperinga de Stijl. Saman med dei andre kunstnaranr utvikla han meir og meir abstrakte former. Allereie året før, 1916, hadde Leck drastisk redusert bruken av primærfargar i verka sine. 

Leck var ein banebrytar for arbeid i geometriske former og reine fargar. Han hadde såleis ein avgjerande innverknad på den karakteristiske estetikken til De Stijl. Likevel braut han ut av gruppa, for å gå sine eigne vegar. Og i motsetnad til Mondrian løyste Leck seg aldri heilt frå realismen, noko som er berrsynt i mellom anna hans keramiske arbeid.

Han døydde i Blaricum i Nord-Holland.

Kjelder
Denne artikkelen bygger på «Bart van der Leck» frå ,  den 16. oktober 2013.  
 

Nederlandske målarar
Abstrakte målarar
De Stijl
Sarzana

Sarzana er ein kommune i provinsen La Spezia i Liguria i Italia. Kommunen har 21 000 ibuarar og eit areal på 34,2 km². Byen ligg 21 meter over havet, 15 kilometer aust for provinshovudstaden La Spezia.

Skipsverftet til selskapet Intermarine er største verksemda i kommunen.

Sarzana ligg ved utløpet av elva Magra. Byen er nemnd i 963, og vart bispesete i år 1202. Sarzana låg i mellomalderen under bystatane Pisa, seinare under Firenze og frå 1572 under Genova. Frå 1814 var byen ein del av kongeriket Sardinia.

Kjelder
Denne artikkelen bygger på «Sarzana» frå ,  den 16. oktober 2013.  
 

Byar i Italia
Byar i Liguria
Hesby sokn

Hesby sokn er eit sokn i Finnøy kommune i Ryfylke, med 1 763 innbyggjarar (2013) og eit areal på 25 km². Det femnar om Finnøy, den folkerikaste øya i kommunen med tettstaden Judaberg, og nokre inntilliggande øyar og holmar. 

Tidlegare femna soknet òg om nordre delen av øya Fogn, men den soknar no heilt til Talgje. Frå 1997 har soknet høyrt til Tungenes prosti.

Kjelder

Arkivverket
SSB

Finnøy kommune
Sokn i Stavanger bispedømme
Øyar i Rogaland
Ryfylke
CR Flamengo

Clube de Regatas do Flamengo er ein brasiliansk fotballklubb, frå Rio de Janeiro, stifta 15. november 1895.

Meisterskap 
 Intercontinental Cup: (1) 1981
 Libertadores Cup: (2) 1981, 2019
 Ligameister (8) : 1980, 1982, 1983, 1987, 1992, 2009, 2019, 2020
 Brasil-cupen (3): 1990, 2006, 2013

Kjende spelarar som har spelt for klubben 
 Zico 
 Romário 
 Bebeto 
 Ronaldinho Gaúcho

Bakgrunnsstoff 
 

Brasilianske fotballag
Rio de Janeiro
Skipingar i 1895
Fotball i Brasil
Talgje sokn

Talgje er eit sokn i Finnøy kommune i Ryfylke, med 694 innbyggjarar (2013). Det femnar om Talgje, Fogn, Fisterøyane og i tillegg ei rekke andre mindre øyar og holmar.

Fisterøyane sokna tidlegare til Fister, men vart førte til Talgje sokn ved oppløysinga av Fister kommune i 1965. Nordre delen av Fogn sokna tidlegare til Hesby. Frå 1997 høyrer soknet til Tungenes prosti.

Kjelder
 Arkivverket
 SSB

Finnøy kommune
Sokn i Stavanger bispedømme
Ryfylke
Christine Aspelund

Christine Aspelund () er ein norsk bilethoggar. Ho vart i 2000 tildelt Sunnivastipendet for eit prosjekt med utsmykking av Iladalen kyrkje.

Verk (utval)
Liggende mann (2002)
Redemptor Gentium, Iladalen kyrkje (2004)
Grisehodetroll (2007)

Kjelder
Denne artikkelen bygger på «Christine Aspelund» frå ,  den 17. oktober 2013.

Bakgrunnsstoff
 Tildeling av Sunnivastipendet

Norske bilethoggarar
Holmenkollen kapell

Holmenkollen kapell i Oslo kommune vart oppført i 1996 etter at det opphavlege kapellet frå 1903 vart påtent og brann ned i 1992.

Kapellet frå 1903 vart teikna av Holger Sinding-Larsen. Dagens kapell er teikna av Arne Sødal for å likne mest mogleg på det gamle, som var inspirert av stavkyrkjearkitektur.

Bakgrunnsstoff
 
 
 Ris kyrkjelyd
 Kyrkjesøk – Holmenkollen kapell
 

Kyrkjer i Oslo
Kulturminne i Oslo
Kyrkjer i Vestre Aker prosti
Langkyrkjer i Oslo bispedømme
Norske kyrkjer frå 1996
Kyrkjebrannar i Noreg
Ris kyrkje

Ris kyrkje er ei langkyrkje frå 1932 i Oslo kommune. Strukturen består av betong forblenda med teglstein, og kyrkja har eit asymmetrisk plassert tårn.

Det er urnelund ved kyrkja.

Litteratur

Bakgrunnsstoff
 Ris kyrkjelyd
 Kyrkjesøk – Ris kyrkje

Fotnotar

Kyrkjer i Oslo
Kulturminne i Oslo
Kyrkjer i Vestre Aker prosti
Langkyrkjer i Oslo bispedømme
Norske kyrkjer frå 1932
Majorstuen kyrkje

Majorstuen kyrkje er ei langkyrkje frå 1926 i Oslo kommune. Initiativet til bygginga kom frå prestar, som òg samla inn penger til føremålet. Kyrkja var i si tid kjent som Prestenes kirke — og som Kyrkja som aldri vert fullført. I nokre år hadde kyrkja det gamle inventaret frå Oslo domkyrkje før det vart henta attende dit.

Kyrkja har eit frittståande tårn som vart oppført i 1933. I tårnfoten er det såkalla Capella Johannea, som Per Vigeland har dekorert med fresker med motiv frå Johannes’ openberring. Kapellet er opent for publikum på kvardagar.

Fotnotar

Litteratur

Bakgrunnsstoff
 Majorstuen kyrkjelyd
 Kyrkjesøk – Majorstuen kyrkje 
 

Kyrkjer i Oslo
Kyrkjer i Vestre Aker prosti
Kulturminne i Oslo
Norske kyrkjer frå 1926
Skøyen kyrkje

Skøyen kyrkje er ei arbeidskyrkje frå 1989 i eit bustadstrok nord på Skøyen, vest i Oslo kommune. Kyrkja vart teikna av Hille Melbye Arkitekter og vigsla 29. januar 1989. Dei 200 sitjeplassane i kyrkjesalen kan aukast til om lag 500 ved behov.

I same bygningskomplekset er det barnehage. Det er ikkje kyrkjegard ved kyrkja.

Litteratur

Bakgrunnsstoff
 Skøyen kyrkjelyd 
 Kyrkjesøk – Skøyen kyrkje

Kyrkjer i Oslo
Kyrkjer i Vestre Aker prosti
Norske kyrkjer frå 1989
Grefsen kyrkje

Grefsen kyrkje er ei langkyrkje i Oslo kommune som vart innvigd rett før krigen, den 3. mars 1940. Den funkisprega kyrkja er oppført i teglstein som er slemma og kalkmalt utvendig.

Mykje av interiøret stammar frå tida då kyrkja blei oppført. Mellom våpenhuset og kyrkjerommet er det ein glasveg med stjerneforma glasmåleri. Dei er utforma av Bernhard Greve og viser scener frå Det gamle testamentet. I 1967-68 blei koret noko endra av arkitekt Rolf Tønsager, og ein fekk ny preikestol og altar. Det blei også sett inn eit abstrakt glasmåleri av Oddmund Kristiansen i dalleglas og betong.

Kyrkjegarden på naboeigedomen vart teken i bruk før kyrkja vart oppført. Dette er ein av dei største kyrkjegardane i Oslo, og det står eit gravkapell frå 1904, teikna av Harald Bødtker, heilt i vest. 64 tyske krigsgraver vart flytta herfrå til Alfaset gravlund i 1953.

Kjelder

 Kyrkjesøk – Grefsen kyrkje

Bakgrunnsstoff
 Grefsen kyrkjelyd
 Kyrkjesøk – Grefsen kyrkje 
 Gravferdsetaten i Oslo kommune om Grefsen kyrkjegard (sjå òg PDF-kart
 Lokalhistoriewiki om Grefsen kyrkjegard
 

Litteratur
 
 
 

Kyrkjer i Oslo
Kyrkjer i Vestre Aker prosti
Norske kyrkjer frå 1940
Kulturminne i Oslo
Iladalen kyrkje

Iladalen kyrkje er ei langkyrkje frå 1941 i Oslo kommune, teikna av Ragnar Nilsen. Ho vart kalla Iladalen småkyrkje i byrjinga. Kyrkja er funkisprega og kan seiast å vere ei slags tidleg arbeidskyrkje.

I 2004 fekk kyrkja eit sidealtar utforma av bilethoggaren Christine Aspelund med tittelen Redemptor gentium.

Det er ikkje kyrkjegard ved kyrkja.

Fotnotar

Litteratur

Bakgrunnsstoff
 Iladalen kyrkjelyd
 
 

Kyrkjer i Oslo
Kyrkjer i Nordre Aker prosti
Kulturminne i Oslo
Norske kyrkjer frå 1941
Langkyrkjer i Oslo bispedømme
Sagene kyrkje

Sagene kyrkje er ei kyrkje frå 1891 i Oslo kommune. Kyrkja har krossform, men er møblert som ei langkyrkje.

Kyrkja vart gjenomgripande restaurert ved Bjarne Hvoslef og P.D. Hofflund i 1956. I 2005 til 2010 var ho stengd på grunn av omfattande angrep av hussopp.

Det er ikkje kyrkjegard på staden, men Nordre gravlund er nokre hundre meter frå kyrkja.

Fotnotar

Litteratur

Bakgrunnsstoff
 Sagene kyrkjelyd
 Kyrkjesøk – Sagene kyrkje 
 

Kyrkjer i Oslo
Kyrkjer i Nordre Aker prosti
Kulturminne i Oslo
Norske kyrkjer frå 1891
Lilleborg kyrkje

Lilleborg kyrkje er ei arbeidskyrkje frå 1966 i Oslo kommune. Kyrkja vart teikna av Harald Hille, som òg har teikna preikestolen og døypefonten. Det er ikkje kyrkjegard ved kyrkja.

Litteratur

Bakgrunnsstoff
 Lilleborg kyrkjelyd
 
 

Kyrkjer i Oslo
Kyrkjer i Nordre Aker prosti
Arbeidskyrkjer
Kulturminne i Oslo
Norske kyrkjer frå 1966
Paulus kyrkje

Paulus kyrkje er ei langkyrkje frå 1892 i på Grünerløkka i Oslo kommune. Kyrkja vart teikna av Henrik Bull, som vann ein arkitektkonkurranse. Soknet vart skilt ut frå det soknet som no heiter Sofienberg, i 1880.

Det er ikkje kyrkjegard ved kyrkja.

Litteratur

Bakgrunnsstoff
 Artemisia.no om kyrkja
 Paulus kyrkjelyd
  Kyrkjesøk – Paulus kyrkje 
 

Kyrkjer i Oslo
Kyrkjer i Nordre Aker prosti
Kulturminne i Oslo
Norske kyrkjer frå 1892
Henrik Bull
Sofienberg kyrkje

Sofienberg kyrkje er ei langkyrkje frå 1877 i Oslo kommune. Kyrkja og soknet heitte opphavleg Paulus. I 1880 vart soknet delt. Då skifta kyrkja namn til Petrus, medan Paulus-namnet vart nytta for den andre delen av det gamle soknet og frå 1892 for ei anna kyrkje. Namnet Sofienberg har vore nytta sidan 1962.

Det var kyrkjegard i Sofienbergparken før kyrkja vart bygd, men han vart lagt ned trinnvis tidleg på 1900-talet. I dag er berre den jødiske kyrkjegarden att. Han ligg nord for kyrkja og er freda, men har ikkje vorte nytta på mange år.

Fotnotar

Bakgrunnsstoff
 
 
 Sofienberg kyrkjelyd 
 Kyrkjesøk – Sofienberg kyrkje 
 

Kyrkjer i Oslo
Kyrkjer i Nordre Aker prosti
Kulturminne i Oslo
Norske kyrkjer frå 1870-åra
Jacob Wilhelm Nordan
Tonsen kyrkje

Tonsen kyrkje er ei arbeidskyrkje frå 1961 i Oslo kommune. Kyrkja er oppført i teglstein, betong og skifer og har eit asymmetrisk plassert tårn.

Det er ikkje kyrkjegard ved kyrkja.

Fotnotar

Litteratur

Bakgrunnsstoff
 Tonsenbladet nr. 5/2011, s. 4-5 (tilbakeblikk på byggjeprosessen ved femtiårsjubileet)
 Tonsen kyrkjelyd
 Kyrkjesøk – Tonsen kyrkje 
 

Kyrkjer i Oslo
Kyrkjer i Østre Aker prosti
Kulturminne i Oslo
Norske kyrkjer frå 1961
Torshov kyrkje

Torshov kyrkje er ei arbeidskyrkje frå 1958 i Oslo kommune.

Dette vert ofte rekna som den første arbeidskyrkja i landet. Kyrkja Utsmykkinga er utforma av Frithjof Tidemand-Johannessen og består mellom anna av glasmåleri/glasmosaikk og smijernsarbeid. Smijernsarbeida vart utført av kunstsmeden Fred Becker. 

Komponisten Knut Nystedt var organist i Torshov kyrkje i ei årrekkje.

Det er ikkje kyrkjegard ved kyrkja.

Litteratur

Bakgrunnsstoff
 Torshov kyrkjelyd
 
 

Kyrkjer i Oslo
Kyrkjer i Nordre Aker prosti
Kulturminne i Oslo
Norske kyrkjer frå 1958
Norske kyrkjer med heidne namnelekkar
Hasle kyrkje

Hasle kyrkje er ei arbeidskyrkje frå 1960 i Oslo kommune. Kyrkja er forblenda med gul teglstein og har eit asymmetrisk plassert klokketårn.

Det er ikkje kyrkjegard ved kyrkja.

Fotnotar

Litteratur

Bakgrunnsstoff
 Hasle kyrkjelyd 
 
 

Kyrkjer i Oslo
Kyrkjer i Nordre Aker prosti
Kulturminne i Oslo
Norske kyrkjer frå 1960
Arbeidskyrkjer
Sinsen kyrkje

Sinsen kyrkje er ei arbeidskyrkje frå 1971 i Oslo kommune. Det er om lag 300 sitjeplassar i sjølve kyrkjesalen, men dette kan utvidast til nærare 1000 når andre rom vert tekne i bruk.

Det er ikkje kyrkjegard ved kyrkja.

Litteratur

Bakgrunnsstoff
 Sinsen kyrkjelyd
 Kyrkjesøk – Sinsen kirke
 

Kyrkjer i Oslo
Kyrkjer i Nordre Aker prosti
Kulturminne i Oslo
Arbeidskyrkjer
Norske kyrkjer frå 1971
Fossum kyrkje

Fossum kyrkje er ei arbeidskyrkje frå 1976 i Oslo kommune. Kyrkja vart teikna av arkitektfirma Anker & Hølaas og oppført av Selvaagbygg. Kyrkja er like attmed Stovner senter.

Det er ikkje kyrkjegard ved kyrkja.

Litteratur

Bakgrunnsstoff
 
 
 

Kyrkjer i Oslo
Kyrkjer i Østre Aker prosti
Kulturminne i Oslo
Norske kyrkjer frå 1976
Arbeidskyrkjer
Stovner kyrkje

Stovner kyrkje er ei arbeidskyrkje frå 1979, på Stovner i Oslo. Martin Fossum gav tomt til kyrkja allereie i 1951, og soknet vart utskilt i 1972.

Det er ikkje kyrkjegard ved kyrkja.

Litteratur

Bakgrunnsstoff
 Høybråten, Fossum og Stovner kyrkjelyd
 Kyrkjesøk – Stovner kirke
 

Kyrkjer i Oslo
Kyrkjer i Østre Aker prosti
Kulturminne i Oslo
Norske kyrkjer frå 1979
Ellingsrud kyrkje

Ellingsrud kyrkje er ei arbeidskyrkje frå 1981 på Ellingsrudåsen i Oslo kommune. Soknet vart i si tid utskilt frå Høybråten, men i 2012 vedtok bispedømmerådet å slå det saman med Furuset sokn.

Det er ikkje kyrkjegard ved kyrkja.

Kjelder
Fotnotar

Litteratur

Bakgrunnsstoff
 
 

Kyrkjer i Oslo
Kyrkjer i Østre Aker prosti
Norske kyrkjer frå 1981
Arbeidskyrkjer
Høybråten kyrkje

Høybråten kyrkje er ei langkyrkje frå 1932 i Oslo kommune. Opphavleg var dette eit gravkapell på ein kyrkjegard som vart teken i bruk i 1929. Seinare var det ei ombygging, og i 1966 fekk kyrkja status som soknekyrkje.

Kyrkjegarden er blant dei større i byen og vert nytta av ei rekkje sokn i Groruddalen. I 2012 vedtok bispedømmerådet å slå Høybråten sokn saman med Fossum og Stovner.

Fotnotar

Bakgrunnsstoff
 
 
 Høybråten, Fossum og Stovner kyrkjelyd
 Kyrkjesøk – Høybråten kirke 
 

Kyrkjer i Oslo
Kyrkjer i Østre Aker prosti
Kulturminne i Oslo
Norske kyrkjer frå 1932
Haugerud kyrkje

Haugerud kyrkje er ei arbeidskyrkje frå 1975 i Oslo kommune. Soknet vart utskilt frå Østre Aker i 1966, men i 2012 vedtok bispedømmerådet å slå dei to sokna saman att.

Det er ikkje kyrkjegard ved kyrkja.

Fotnotar

Litteratur

Bakgrunnsstoff
 Østre Aker og Haugerud kyrkjelyd
 Kyrkjesøk – Haugerud kirke
 

Kyrkjer i Oslo
Kyrkjer i Østre Aker prosti
Norske kyrkjer frå 1975
Arbeidskyrkjer
Romsås kyrkje

Romsås kyrkje er ei arbeidskyrkje frå 1995 i Oslo kommune. Ho vart oppført nokre år etter at den tidlegare kyrkja på staden brann i 1986. Det har vore store problem med grunnforholda ved Romsås kyrkje.

I 2012 vart soknet slått saman med fleire andre sokn til Grorud sokn..

Fotnotar

Litteratur

Bakgrunnsstoff
 Grorud kyrkjelyd
 Kyrkjesøk – Romsås kirke

Kyrkjer i Oslo
Kyrkjer i Østre Aker prosti
Arbeidskyrkjer
Norske kyrkjer frå 1995
Grorud kyrkje

Grorud kyrkje er ei krosskyrkje frå 1902 i Oslo kommune. Dette var den fyrste kyrkja i Østre Aker etter Østre Aker kyrkje, og ho tok over som prostikyrkje frå 2012. Same år vart fleire sokn slått saman med Grorud sokn..

Fotnotar

Litteratur

Bakgrunnsstoff
 Grorud kyrkjelyd
 Kyrkjesøk – Grorud kirke 
 

Kyrkjer i Oslo
Kyrkjer i Østre Aker prosti
Norske kyrkjer frå 1902
Rødtvet kyrkje

Rødtvet kyrkje frå 1978 er i Oslo kommune. Rødtvet sokn vart utskilt frå Grorud i 1972, men i 2012 vart sokna slått saman att..

Dette er ei typisk arbeidskyrkje satt saman av forskjellige volum med pulttak. Bygget er forblenda med teglstein, og eit frittståande klokketårn står om lag 30 meter frå kyrkja. I det er eit klokkespel med 12 klokker frå Olsen Nauen Klokkestøperi av om lag same type som ved Bredtvet kyrkje.

Det er ikkje gravplass ved kyrkja.

Fotnotar

Litteratur

Bakgrunnsstoff
 Grorud kyrkjelyd
 Kyrkjesøk – Rødtvet kirke
 

Kyrkjer i Oslo
Kyrkjer i Østre Aker prosti
Norske kyrkjer frå 1978
Kulturminne i Oslo
Østre Aker kyrkje

Østre Aker kyrkje er ei langkyrkje frå 1860 i Oslo kommune. Kyrkja vart oppført av murmeistrane Carl, Ferdinand og Albert Unger, som fekk i oppgåve å lage kyrkja mest mogleg lik Vestre Aker kyrkje. Dette var ein gong den einaste kyrkja i Groruddalen, og ho var prostikyrkje fram til 2013, då Grorud kyrkje tok over. Samstundes vart soknet slått saman med Haugerud.

Kyrkjegarden er stor og vert nytta av ei rekkje andre sokn i Groruddalen.

Galleri

Fotnotar

Litteratur

Bakgrunnsstoff
 Østre Aker og Haugerud kyrkjelyd
 Kyrkjesøk – Østre Aker kirke 
 

Kyrkjer i Oslo
Kyrkjer i Østre Aker prosti
Norske kyrkjer frå 1860-åra
Oppsal kyrkje

Oppsal kyrkje er ei arbeidskyrkje frå 1961 i Oslo kommune. Kyrkja har om lag 220 kvadratmeter med glasmåleri av Victor Sparre, blant dei eit krossforma måleri på altarveggen.

Det er ikkje gravplass ved kyrkja.

Fotnotar

Litteratur

Bakgrunnsstoff
 Oppsal kyrkjelyd
 
 

Kyrkjer i Oslo
Kyrkjer i Søndre Aker prosti
Norske kyrkjer frå 1961
Arbeidskyrkjer
Kulturminne i Oslo